
REFERAT

privind închirierea terenurilor aflate în folosinţa persoanelor juridice


Persoanele juridice care au în folosinţă terenuri proprietate a Statului Roman au achitat până la finele anului 2003,  pe baza declaraţiilor pe proprie răspundere o taxa de folosinţă teren conform L69/1993 si O.G.36/2002. Începând cu data de 01.01.2004 această taxă de folosinţă nu mai este prevăzută de Legea 571/2003 privind Codul Fiscal, taxă care a constituit venit la bugetul local şi care nu a mai putut fi percepută de la aproximativ 500 persoane juridice.


Ţinând cont de faptul că,  persoanele juridice şi-au declarat terenurile în folosinţă până la data de 31.01.2004 şi ca veniturile bugetului local au fost diminuate, prin H.C.L.M.T. nr.14/20.07.2004 s-a stabilit închirierea acestor terenuri pe un an de zile prin întocmirea unei Fişe de Calcul. De asemenea, prin H.C.L.M.T. nr.259/28.06.2005 şi H.C.L.M.T. nr.291/27.06.2006 s-a aprobat prelungirea pentru perioada 21.07.2005-20.07.2006, respectiv pentru perioada 21.07.2006-31.12.2007 a închirierii acestor terenuri, închiriere aprobata iniţial prin H.C.L.M.T. nr.14/20.07.2004. 
Fişele de calcul au fost întocmite astfel :
· an 2004 – perioada 01.01.2004-19.07.2004, în baza Deciziei Curţii de Conturi emisă în anul 2005;

-
an 2004 – perioada 20.07.2004-31.12.2004 ;

-
an 2005 – perioada 01.01.2005-20.07.2005 şi 21.07.2005-31.12.2005 ;

· an 2006 – perioada 01.01.2006-20.07.2006 şi 21.07.2006-31.12.2006 ;
· an 2007 – perioada 01.01.2007-31.12.2007
În baza declaraţiilor şi a evidentelor primite de la Direcţia Fiscală au fost întocmite iniţial aproximativ 455 fişe de calcul , iar până în prezent, ca urmare a clarificării situaţiei juridice a terenurilor,  au rămas cca 380 fişe de calcul, stabilindu-se următoarele debite :

-
pentru anul 2004 ( 01.01.2004-19.07.2004) suma de 135.358,58 lei ;
· pentru anul 2004 ( 20.07.2004-31.12.2004)  suma de 150.135,10 lei ;
· pentru anul 2005 ( 01.01.2005-20.07.2005) suma de 148.549,42 lei ;

· pentru anul 2005 ( 21.07.2005-31.12.2005) suma de 119.171,61 lei ;
· pentru anul 2006 ( 01.01.2006-20.07.2006) suma de 131.127,04 lei;
· pentru anul 2006 ( 21.07.2006-31.12.2006) suma de 146.921,58 lei;
· pentru anul 2007 ( 01.01.2007-31.12.2007) suma de 285.891,00 lei.
Având în vedere cele expuse anterior,
PROPUNEM :

1. Aprobarea prelungirii închirierii terenurilor aflate în folosinţa persoanelor juridice pe anul 2008, închiriere stabilită prin H.C.L.M.T. nr.14/20.07.2004 prelungită prin H.C.L.M.T. nr.259/28.06.2005 şi H.C.L.M.T. nr.291/27.06.2006, conform ANEXEI. 
Terenurile vor fi închiriate întocmindu-se o fişă de calcul, tariful fiind cel stabilit prin HG nr.797/14.07.2005 actualizată, privind categoria de impozit pe terenurile cu construcţii, amplasate în intravilan .

2. Tarifele practicate se indexează anual cu rata inflaţiei comunicată de către Direcţia Generala de Statistică .

